Foto: Man sterf in ondergrondse petroltenkFoto: ER24 ŉ Man wat herstelwerk aan ŉ groot ondergrondse petroltenk by ŉ vulstasie in Boksburg aan die Oos-Rand gedoen het, is Donderdag dood nadat hy in die tenk vol petrol geval het. Luyanda Majija, ŉ woordvoerder van ER24, het gesê die werker en ŉ kollega het aan die ondergrondse tenk gewerk toe albei daarin geval het. “Die petroldampe en beperkte spasie het die situasie vir die mans lewensgevaarlik gemaak,” het Majija gesê. Brandweermanne het die twee werkers uit die tenk gehaal voor paramedici hulle kon behandel. “Die een werker is in ŉ kritieke toestand na die Tambo Memorial-hospitaal geneem. Die ander man is op die toneel dood verklaar,” het Majija gesê.